tartuNLP/wikipedia-smugri-20251201 huggingface dataset:
Reval (sigaretimark)

Reval on Saksamaal toodetav filtrita sigaret, mille algne tootja oli Badische Tabakmanufaktur.
Stephanos Nazarjan

Stephanos Nazarjan (armeenia Ստեփանոս Նազարյան, vene Назарян Степан Исаевич; 15. (27.) mai 1812, Thbilisi – 27. aprill (9. mai) 1879, Moskva) oli armeenia päritolu idamaade kirjanduse ajaloolane, õpetaja ja toimetaja.
Nazarjan sündis preestri perekonnas. 1827. aastal lõpetas ta Thbilisis keskkooli, mille järel töötas lühikest aega ajaloo ja geograafia õpetajana. Aastatel 1832–1840 õppis Tartu Ülikooli filosoofiateaduskonnas. Seejärel õppis idamaade keeli Peterburis ja 1842 läks Kaasanisse, kus hakkas orientalistika osakonnas õpetama armeenia keelt.
1849 sai Nazarjanist Moskva Lazarevi Idamaade Keelte Instituudi pärsia ja araabia kirjanduse professor. Oma doktoritöös analüüsis Nazarjan 10.–11. sajandi vahetuse paiku elanud pärsia luuletaja Firdausi kirjutatud tänapäeva Iraani rahvuseepost "Shāhnāmeh".
Euroopa valgustusliikumise ja 1840. aastate Venemaa sotsiaalliikumise mõjul hakkas Nazarjan kirjutama ja avaldama palju feodaalkorda ja ideoloogiat kritiseerivaid kirjutisi. 1850. aastatel sai temast Armeenia valgustusliikumise eestvedaja. Aastatel 1858–1864 vahel avaldas ta oma artikleid Moskvas välja antavas ajakirjas Hjusisaphajl ('virmalised'), millel oli suur mõju Armeenia avaliku arvamuse kujundamisel.
Armeenia esiajalugu

Ürgasustus.
Ürgasustuse jälgi on leitud mitmes Armeenia mägismaa piirkonnas: Arznist, Nurnusist ja mujalt on leitud peatuspaiku kivist tööriistadega. Hrazdani jõe kuristikust, Lusakertist ja mujalt on leitud koobaseluasemeid. Kõige vanemad leitud kivist tööriistad on 800 000 aastat vanad.
1960. aastatel leiti koopast Jerevan-1 asula 48 000 vanuse kolde jäänustega ning umbes sama vana inimesi koljufragmendi ja hambaga.
Neoliitikum.
On leitud neoliitikumi aegsete inimeste peatuspaiku. Mägedest on leitud arvukalt jahistseenidega kaljujooniseid.
Esimesed maaharijate ja karjakasvatajate asulad Armeenia alal ilmusid Ararati jõeorgu Širaki maakonna alale.
Areni koopast (Areni-1, Šulaveri-Šomu kultuur) leiti septembris 2008 kõige vanem teadaolev nahast king (Areni-1 king): see on üle 5500 aasta vanune. Leid dateeritakse eneoliitikumi (3600–3500 eKr). See on pehme teravate otstega nahkking (tšarohh). See on vanim jalatsileid Euroopas ja Aasias. Asjatundjate arvates kanti armeenia asulates praktiliselt samasuguseid jalatseid. Samuti leiti sealt seelik ja veinitöökoda. (Areni-1 veinitöökoda)
Pronksiaeg.
Kura-Araksi kultuur sai alguse Ararati tasandikult. 
Jerevani alalt Šengavithist leiti pronksiaja alguse asula, mis pärineb 5.–3. aastatuhandest eKr Kura-Araksi kultuurist
"Kõikjal, kus looduslikud tingimused olid külviks ja karjatamiseks soodsad, paiknesid sugukondade või suurperede asulad. Mägipiirkondades valiti selliste asulate jaoks kõrgendikud; tasandikul kasvas kunstlik küngas tasapisi mitme sajandi jooksul, mil samas kohas oli asula. Need asulad koosnesid lõunapiirkondades kivivundamendile toortellistest ehitatud majadest. Tüüpiline elamu oli ümmarguse põhiplaaniga hoone läbimõõduga 5–7 m, posti tugikiviga keskel. Nähtavasti toetas post lage.
Arheoloogiliste väljakaevamiste andmed kinnitavad, et Armeenia mägismaal tunti juba iidsel ajal paljusid käsitöid. Juba 5.–4. aastatuhandel eKr osati sulatada vaske ning 2. aastatuhandel eKr rauda.
Väljakaevamiste ajalugu.
Aastal 1876 viisid korraldasid vene arheoloogid esimeses arheoloogilised väljakaevamised Armeenias: Dilidžani lähedalt leiti esiaegne kalmistu. Aastatel 1887–1889 kaevas Jacques de Morgan Alaverdi ja Ahthala ümbrusest välja 576 esiaegset hauda. Waldemar Belck leidis Gandzaki lähedalt 300 hauda. Haudu kaevasid välja ka Jervand Lalajan ja A. A. Ivanovski.
Areni-1

Areni-1 (armeenia keeles Արենի-1 քարանձավ, "Areni-1 kharamdzak") on koobastik Armeenias Vajotsh Dzori maakonnas Areni külas Arpa jõe ääres.
Koobastikust on leitud eneoliitikumiaegne eluase Šulaveri-Šomu kultuurist.
Aastal 2010 teatati, et sellest koopast on leitud vanim teadaolev nahast king (Areni-1 saabas). Jaanuaris 2011 teatati, et on leitud vanim teadaolev veiniköök (Areni-1 veiniköök). 2011. aastal teatati ka, et on leitud õlgseelik ajast 3900 eKr.
Bišumuiža mõis

Bišumuiža mõis (läti keeles "Bišumuiža") on mõis Lätis Riia linnas Bišumuiža asumis peahoone aadressiga Bauskas iela 147. Saksa keeles "Bienenhof".
Bišumuiža mõis sai alguse aastal 1773. Esimene omanik oli Rammide aadlisuguvõsast pärinev Anna Katarina Schilder. Ta lasi mõisas elada helilooja Johann Gottfried Müthelil, kes mõisas ka suri. Aastal 1786 müüsid Schilderid mõisa 3006 taalri eest Riia Suurgildi kaupmehele Karl Friedrich Hilzenile. Aastast 1810 kuulus mõis Brandenburgide suguvõsale, nende ajal (aastal 1828) märgiti mõis esimest korda Riia linna osana Riia kaardile. Aastal 1871 omandasid mõisa ettevõtjad Roeder ja Knopp, kes rajasid mitmed tööstusettevõtted, sealhulgas ka Knoppi paberivabriku. Kolm aastat hiljem liitusid mõisa omanike ringiga ka Riia kaupmehed Beythien ja Schmidt, kes võtsid enda juhtimise alla veskis asuva läätsevabriku. Mõisa maad jagati kruntideks ja ettevõtted iseseisvusid. XX sajandi alguses omandasid praktiliselt mitteeksisteeriva mõisa Hebenstreitid ja Grassid, kelle kätte mõisa maad jäid kuni võõrandamiseni.
Mõisa on omanike järgi kutsutud ka "Schilderhof" ja "Hilsenhof", läti keeles ka "Brandenburgas muiža".
Mõisa klassitsistlik peahoone rajati aastal 1820, mil mõisa omanikuks oli Jakob Johann Brandenburg. Maja ehib joonia stiilis sammastega portikus. 
Mõisa kõrvalhoonete kohta on teada, et aastal 1792 oli mõisal kaks elumaja, laut, kolm talli, mida kasutati ka lautadena, kolm küüni ja tõllakuur. Ehitati veski, kuhu hiljem rajati tööstusettevõtted. Võõrandamise ajal mõisa juurde kuulunud hoonetest on säilinud lisaks peahoonele ka tall ja aedniku maja. Mõisa juurde kujunes XVIII ja XIX sajandil park, kus tänapäevani on säilinud kaks suurt tamme.
Leiopython

Leiopython on maoperekond.
Klassifikatsioon.
Perekonda "Leiopython" klassifitseeritakse roomajate andmebaasis järgmised maoliigid:
Levila.
Need kägistajamaod on levinud Paapua Uus-Guineas, Indoneesias, Austraalias ja Torrese väina saartel.
Kirjeldus.
Perekonda klassifitseeritud madudele on iseloomulikud valged mokad. Iseloom on neil väga ergas ja pelglik – vaatamata sellele kipuvad nad kohe hammustama.
Charles Borchardt

Charles Borchardt (kodanikunimega Carl Amandus Borchardt; 30. märts (vkj. 18. märts) 1834 Lemsalu, Volmari kreis – 3. mai (vkj. 21. aprill) 1892 Tallinn) oli 19. sajandil Eestis tegutsenud fotograaf.
Charles Borchardt ja töötas aastani 1855 koos vend Robert Borchardtiga rändfotograafina Tallinnas ja Tartus. 1855. aastal siirdusid nad Riiga, aastast 1858 aga elas C. Borchardt taas Eestis.
1861. aastal avas ta Tallinnas Laial tänaval Oleviste kiriku vastas oma ateljee (Charles Borchardt). Pildistas linnakodanikke, on etnograafiliste fotode looja.
Ch. Borchardt koostas eesti rahvastikust portreede sarja "Eesti tüübid", mis koosnes 12 portreest ja mis sai hõbemedali 1867. aasta Moskva Keiserliku Ülikooli Loodusuurijate Seltsi ülevenemaalisel etnograafianäitusel.
Carl Borchardt

Carl Friedrich Wilhelm Borchardt (2. september 1816 Paide – 1899 Tallinn) oli üks esimesi Eesti fotograafe.
Päritolu.
Carl Borchardt sündis 2. septembril 1816 Paides tislermeister Daniel Friedrich Borchardti (1777–1848) ja tema abikaasa Henriette Wilhelmine Elisabethi (sünd. Lemser) ainsa lapsena. Ta ristiti 11. septembril ja tema vaderiteks olid kaupmees ning Paide bürgermeister Wilhelm Friedrich Luppian (1759–1821), kindakuduja-meister Johann Gottlieb Borchardt (1764–1838; Daniel Friedrichi vanem vend) ning kapteniproua Wendula Karoline von Westenreyck (sünd. von Handtwig; 1762–1825). Carl Borchardti isa oli pärit Pommerimaalt Pasewalkist ning Eestimaale saabus 19. sajandi alguses.
Carli lapspõlve ja hariduse kohta ei ole palju teada, kuid isa eeskujul tisleriks ta siiski ei ole ilmselt õppinud – puuduvad märked, et ta oleks olnud tislerisell.
Tegevus fotograafina.
Iseenda väidete kohaselt omandas ta hariduse Viini Polütehnikumis õppejõud Carl Reisseri juures. Reisserit teatakse kui üht Euroopa esimest dagerrotüpisti, kes töötas rändpiltnikuna mitmetes Saksa linnades. 
1840. aastate alguses tegutses Carl Borchardt juba Peterburis. Oma hilisemates reklaamides nimetas ta end Peterburi Teaduste Akadeemia Optika ja Mehaanika Instituudi õpilaseks.
Carl Borchardt naasis Eestimaale 1843. aasta suvel ja asus Tallinnas tööle mehaanikuna. Järgmisel aastal avaldas ta kuulutuse, milles teatas, et tema juures saab nüüdsest teha ka dagerrotüüpülesvõtteid, mis olevat paremad kui seni pakutud.
Borchardt ei olnud esimene fotograaf Eestis, kuid kindlasti oli ta esimene statsionaarne fotograaf nii Tallinnas kui ilmselt kogu Eestimaal. Fotograafia ei olnud siiski tema põhitöö, 1840. aastate lõpul tegutses ta põhiliselt optikuna. Suviti, mil oli parim pildistamisaeg, käis ta välismaal oma optikatagavarasid täiendamas. Tallinnas ei peatunud ta kaua ühel aadressil, vaid vahetas pea igal aastal elukohta.
Alles 1856. aastal teatas ta, et enam ei toimu pildistamine vabas õhus, vaid erilises paviljonis – kuni selle ajani pildistati välitingimustes, et saavutada vajalik valgustase. Aadressid, millel Carl Borchardt töötas:
Oma karjääri esimesel 6-8 aastal ei olnud tal Tallinnas konkurente, kuid uute fotomenetluste kasutuselevõtu tõttu hääbus dagerrotüüpia 1860. aastate alguseks ning Borchardt lõpetas oma fotograafia-alase tegevuse oma sõnul 1867. aastal. 
Eesti vanima dagerrotüüpportree, mida säilitatakse Järvamaa Muuseumis ja millel on kujutatud Tallinna raehärra Alexander Hoeppeneri (1805–1873), on tõenäoliselt pildistanud just Carl Borchardt.
Abielu ja surm.
1846. aastal abiellus Carl Borchardt oma arvatava sugulase, Tallinna kindameistri Carl Gottlob Borchardti tütre Sophie Dorotheaga (1818–1881). Abielust sündis kolm tütart.
Carl Borchardt suri 1899. aastal Tallinnas.
Borchardtite suguvõsast sirgus koguni neli olulist 19. sajandi fotograafi. Lisaks Carlile tegutsesid sel alal veel Charles Borchardt (1812–1887) ning vennad Carl Amandus ja Robert Borchardt.
Nacra 17

Nacra 17 on 2011 aastal võistluspurjetamiseks Morrelli &amp; Melvini ja Nacra Sailingu kujundatud katamaraan, mille kerepikkus on 17,2 jalga.
2013. aastalõpu seisuga on see segapaari katamaraaniklass suveolümpia purjeregattidel 2016. ja 2020. aastatel.
Uuepere tänav

Uuepere tänav on tänav Tallinnas Haabersti linnaosas Vismeistri asumis.
Uuepere tänav algab Jõeküla teelt ja lõpeb umbtänavana. Eramutega hoonestatud Uuepere tänav on põhja-lõunasuunaline ja ligikaudu 200 meetri pikkune.
Uuepere tänav sai nime 18. augustil 2003. Tänav on nime saanud Uuepere talu järgi.
Eesti tüübid

"Eesti tüübid" oli fotograaf Charles Borchardti koostatud portreede sari eesti rahvastikust, mis koosnes 12 portreest ja mis sai hõbemedali 1867. aasta Moskva Keiserliku Ülikooli Loodusuurijate Seltsi ülevenemaalisel etnograafianäitusel.
Fotoportreede sari kujutas 19. sajandi eesti talurahva esindajaid.
Tõnu tänav

Tõnu tänav on tänav Tallinnas Haabersti linnaosas Vismeistri asumis.
Tõnu tänav algab Jõeküla teelt ja lõpeb umbtänavana. Eramutega hoonestatud Tõnu tänav on peaaegu põhja–lõunasuunaline ja ligikaudu 190 meetri pikkune.
Tõnu tänav sai nime 18. augustil 2003. Tänav on nime saanud Tõnu talu järgi.
Theodor Heinrich Beise

Theodor Heinrich Beise (18. jaanuar 1818 Liivimaa – 27. juuli 1878 Tartu) oli baltisaksa jurist ja publitsist.
Theodor Heinrich Beise sündis 1818. aastal Liivimaal ning õppis aastatel 1835–1838 Tartu Ülikoolis õigusteadust. 
Aastatel 1838–1839 töötas Liivi-, Eesti- ja Kuramaa kindralkuberneri kantseleis Riias. Aastatel 1839–1851 oli Liivimaa õuekohtu ja raeadvokaat Riias ning 1839–1851 Riia ajaloo seltsi sekretär. Aastatel 1851–1869 oli ta Tartu Ülikooli . 
1853. aastal omandas Jena ülikoolis filosoofia alal doktorikraadi. 1859. aastast oli Õpetatud Eesti Seltsi sekretär ja 1860. aastast ÕESi president ja Das Inlandi toimetaja. 
Theodor Heinrich Beise suri Tartus 1878. aastal.
Vismeistri tänav

Vismeistri tänav on tänav Tallinnas Haabersti linnaosas Vismeistri asumis.
Vismeistri tänav algab Tiskre teelt ja lõpeb Jõeküla teel. Eramutega hoonestatud Vismeistri tänav on enam-vähem lõuna-põhjasuunaline ja ligikaudu 390 meetri pikkune.
Vismeistri tänav sai nime 18. augustil 2003. Tänav on nime saanud Vismeistri asumi järgi.
Jeziaryšča

Jeziaryšča, ka Aziaryšča (poola keeles Jezieryszcze või Ozieryszcze) on alev Valgevenes Viciebski oblastis, Haradoki rajoonis, samanimelise järve edelakaldal. Läbi alevi voolab järvest alguse saav Obali jõgi. Asulast kilomeetri kaugusel asub Venemaa piir.
Asulat läbib raudteeliin Viciebsk-Nevel, lisaks läbib asulat Viciebskist Neveli ja Pihkva suunas viiv maantee Jeziaryščas asuvad põhikool, laste spordikool, kultuurimaja, raamatukogu. Tegutsevad hotell ja restoran. Alevis on toiduainete tööstus ja Garadoki puidutööstuse filiaal.
Ajalugu.
Jeziaryščat mainitakse esimest korda XIV sajandi lõpus, mil suurvürst Algirdas sealsed maad oma naisele Tveri Uljanale andis ja see sinna kiriku rajas. Järve kaldale rajati kindlus, enne Liivi sõda rajas suurvürsti esindaja A Valovič uue kindluse, mille vene väed aastal 1564 hõivasid. Aastal 1583 asula vabastati ja kolm aastat hiljem sai Jeziaryščast alev. Aastast 1772 esimese Poola jagamise tagajärjel Venemaa koosseisus. XIX sajandi algul kaotas asula alevi õigused, kuigi asula nimesse jäi sõna alev alles ("Езярышча-Мястэчка"). XX sajandi algul rajati raudtee ja selle ümber hakkas kujunema uus asula, mida kutsuti lihtsalt Jeziaryšča. Aastast 1924 Valgevene NSV osa. Vanas Jeziaryšča asus sõjaväeosa. Teises maailmasõjas kaotas elu 2974 kohalikku elanikku. Asulad liideti aastal 1957 ametlikult üheks aleviks.
Sumba tänav

Sumba tänav on tänav Tallinnas Haabersti linnaosas Vismeistri asumis.
Sumba tänav algab Jõeküla teelt ja lõpeb umbtänavana. Eramutega hoonestatud Sumba tänav on põhja-lõunasuunaline ja ligikaudu 120 meetri pikkune.
Sumba tänav sai nime 19. septembril 2001. Tänav on nime saanud kalastusvahendi sumba järgi (sump – kalade hoiukast).
Püüton

Püüton ("Python") on maoperekond.
Klassifikatsioon.
Püütonite perekonda klassifitseeritakse roomajate andmebaasis järgmised maoliigid:
Varem arvati püütoni perekonda ka võrkpüüton ("Malayopython reticulatus", sünonüüm "Python reticulatus").
Leviala.
Need kägistajamaod on levinud Aasias, Aafrikas ja Austraalias.
Kirjeldus.
Püütonitel on säilinud kaks ühesuurust kopsu ning vaagnakannused.
Püütonitel looduslikke vaenlasi peaaegu pole – nende suurimateks vaenlasteks on inimesed. 
Emased püütonid on munejad ja osade autorite järgi esineb neil teatud määral ka lõimetishoole – nad valvavad, kaitsevad ning soojendavad (hauduvad) munetud mune.
Turismiasjaline

Turismiasjaline on asjaosaline (üksikisik, grupp või organisatsioon), keda mõjutavad turismivaldkonna otsused ja/või kes osaleb külastuselamuse protsessis. 
Peamisteks turismiasjaliste gruppideks on avalik sektor, erasektor, mittetulundusühingud, kohalik kogukond ja külastajad, sh:
– riigi- ja omavalitsusasutused ning nende asutatud tulundus- ja mittetulundusorganisatsioonid;
– üleriigilised ja regionaalsed turismi- ja tööandjate organisatsioonid;
– kolmas sektor, sh keskkonnakaitse ja muud organisatsioonid;
– turismiteenuste pakkujad;
– turva-, tervise- ja muude teenuste pakkujad;
– turistid, külastajad, elanikud;
– meedia;
– akadeemilised institutsioonid ja uurimisasutused.
Lõimise tänav

Lõimise tänav on tänav Tallinnas Haabersti linnaosas Vismeistri asumis.
Lõimise tänav algab Uustalu tänavalt, ristub Viige tänavaga ja lõpeb Mirta tänaval. Eramutega hoonestatud Lõimise tänav on lääneedela-idakirdesuunaline ning ligikaudu 360 meetri pikkune.
Lõimise tänav sai nime 19. aprillil 2000. Tänav on nime saanud mullandustermini "lõimis" järgi (lõimis – mulla koostis).
Chilabothrus

Chilabothrus on maoperekond.
Klassifikatsioon.
Perekonda "Chilabothrus " klassifitseeritakse roomajate andmebaasis järgmised maoliigid:
Levila.
Need kägistajamaod elavad Antillidel.
Ronald D. Moore

Ronald Dowl Moore (sündinud 5. juulil 1964 Chowchillas) on USA stsenarist ja teleprodutsent. Tema produtseeritud telesarjade hulka kuuluvad ", ", "" ja "Battlestar Galactica".
Luurelaev

Luurelaev on sõjalaev (abilaev) või riigiasutusele kuuluv laev, mis on ehitatud ja varustatud luureandmete kogumiseks merelt, mereäärselt maismaalt ja nende kohal õhuruumist ning samuti vee alt.
Peamiselt koguvad luurelaevad tänapäeval luureinfot elektroonilise luure ehk signaalluure (SIGINT) meetodil.
Tegevus.
Luurelaevadega püütakse ja kuulatakse pealt teiste riikide raadiosidet, tsiviilsidet; registreeritakse lennuvahendite ja ujuvvahendite elektroonilisi signatuure ning jälgitakse nende liikumist. Jälgitakse ka ballistiliste rakettide starte ja muud sellist. Selleks on luurelaevadel võimsad radarid, teleskoobid ja tundlikud raadiovastuvõtjad. Enamus aparatuurist on salastatud. Sageli on luurelaevadel ka enesekaitserelvastus.
Luurelaevad võivad olla "maskeeritud" kalapüügilaevadeks või hüdrograafialaevadeks. See võimaldab viibida põhjendatult samal merealal pikemat aega. Reaalselt nad tegelevadki merel vastava tegevusega, kuid täidavad lisaks luurefunktsiooni. 
Luurelaevu nimetatakse ka side- või abilaevadeks. 
Praktiliselt on tänapäeval kõik luurelaevad ja nende liikumine enamasti siiski teada ja jälgitav.
Ajalugu.
Esimesed spetsiaalsed luurelaevad ehitati külma sõja algul ja sellest ajast on need kõigi suurriikide relvastuses. Maailma suurim luurelaev oli Nõukogude Liidus ehitatud Ural SSV-33.
Eesti Mereväe käsutuses oli aastatel 1994–2000 kaks Ida-Saksamaal valmistatud Kondor-klassi laeva, mis olid seadistatud luurelaevadeks. Samuti oli Veeteede Ametil 1990. aastail nime EVA-307 all endine vene 860-klassi hüdrograafialaev Zenit, mis oli kunagi ehitatud ühtlasi luurelaevaks ja varustatud vastavate seadmetega. Luure eesmärgil neid teadaolevalt siiski ei kasutatud.
Puuboa

Puuboa ("Corallus") on maoperekond.
Klassifikatsioon.
Puuboade perekonda klassifitseeritakse roomajate andmebaasis järgmised maoliigid:
Levila.
Need kägistajamaod elavad Kesk- ja Lõuna-Ameerikas ning Antillidel.
Silehuulboa

Silehuulboa ("Epicrates") on maoperekond.
Klassifikatsioon.
Silehuulboade perekonda klassifitseeritakse roomajate andmebaasis järgmised maoliigid:
Levila.
Need kägistajamaod elavad Antillidel ning Kesk- ja Lõuna-Ameerikas.
Sanzinia

Sanzinia on maoperekond.
Klassifikatsioon.
Perekonda "Sanzinia" klassifitseeritakse roomajate andmebaasis üksainus maoliik:
Levila.
Need kägistajamaod elavad Madagaskaril.
Costa Viola

Costa Viola ("'viola" kallas') on geograafiline piirkond Lõuna-Itaalias Calabria maakonnas Reggio Calabria provintsis.
Türreeni mere ääres asuv umbes 35 kilomeetri ulatuses kulgev Costa Viola piirneb lõunas Messina väina ja põhjas Basso Tirrenoga. Costa Viola hõlmab järgmiste omavalitsusüksuste maa-ala:
Piirkonnas asuvad Marina di Palmi ja Lido di Palmi supelrand. Tähtsamad loodusobjektid on muu hulgas Capo Barbi neem ja Scoglio dell'Ulivo saar. Costa Viola rannikul on Palmi, Bagnara Calabra, Scilla ja Villa San Giovanni sadam.
Värkraud

Värkraud on hobuse rautamisel kasutatav tööriist, millega voolitakse (lõigatakse ja silutakse) kapja. Värkraud koosneb pika säärega nõgusast terast ja S-kujulisest raudvarrest, mille tipuosas on puust nupp.
Võrguhark

Võrguhark on kalavõrgu kinnitamiseks vanasti kasutatud vahend, mille abil kalavõrke kooti või parandati. Võrguhark koosneb väikeste harkjalgadega tallast ja talla ühte otsa vertikaalselt kinnitatud hargist.
Vurrpuur

Vurrpuur on vanaaegne, kedervarrega sarnanev puur, mida kasutati võrgukividesse aukude puurimiseks ning malm- ja savipottide parandamiseks. Vurrpuur koosneb kedrast, mille allosas on puuritera ja ülaosas põikpuu, mille mõlemas otsas on puuri varrele kinnitatud nöör.
Chowchilla

Chowchilla on linn Ameerika Ühendriikides California osariigis Madera maakonnas. Asub Maderast 24 km kaugusel loodes 73 m kõrgusel merepinnast.
Elanike arv oli 2010. aasta rahvaloenduse järgi 18 720 ja 2000. aasta rahvaloenduse järgi 11 127.
Esimene postkontor avati Chowchillas 1912. aastal. 7. veebruaril 1923 sai Chowchilla linnaõigused.
Chowchillas on lähistroopiline vahemereline kliima. Seal on kuivad ja kuumad suved ning jahedad ja vihmased talved. Novembrist märtsini on sageli tihe udu. Jaanuaris on keskmine temperatuur 8 °C. Suvel võib temperatuur tõusta kuni 43 °C-ni. Sajab 312 mm aastas. Kõige sademeterohkem kuu on veebruar, kui sajab 57 mm. Suvekuudel ei saja peaaegu üldse. Lumi on Chowchillas haruldane.
Chowchillas on sündinud stsenarist ja teleprodutsent Ronald D. Moore.
Kendrick Lamar

 
Kendrick Lamar (kodanikunimega Kendrick Lamar Duckworth; sündinud 17. juunil 1987 Comptonis Californias) on USA räppar. 
Paljud kriitikud ja kaasaegsed peavad Lamari üheks oma põlvkonna mõjukamaks artistiks, sageli nimetatakse teda ka kõige aegade parimaks räppariks. Lisaks oma soolokarjäärile on Lamar tuntud hiphopi supergrupi Black Hippy liikmena (koos oma TDE plaadikaaslaste Ab-Souli, Jay Rocki ja Schoolboy Q-ga).
Kasvades üles California osariigis Comptonis, hakkas Lamar muusikaga tegelema teismelisena, kasutades esinejanime K-Dot. Ta avaldas "mixtape"'i, mis äratas kohalikku tähelepanu, ning pärast seda sõlmis lepingu "indie-"plaadifirmaga Top Dawg Entertainment (TDE).
2010. aastal, mil ilmus "Overly Dedicated", pälvis Lamar suurt tähelepanu. Järgmisel aastal avaldas ta iseseisvalt oma esimese stuudioalbumi, "Section.80", millelt pärineb tema debüütsingel "HiiiPoWeR". Albumi avaldamise ajaks oli Lamaril tekkinud internetis märkimisväärne jälgijaskond ning ta oli teinud koostööd selliste tuntud artistidega nagu The Game, Busta Rhymes ja Snoop Dogg.
Lamari esimene plaadifirmaga koostöös avaldatud stuudioalbum "Good Kid, M.A.A.D City" ilmus 2012. aastal, plaadifirma oli TDE, Aftermathi ja Interscope Records. See debüteeris USA Billboard 200 edetabelis teisel kohal ning hiljem sai see plaatinaplaadiks. Album sisaldas edetabelites esi-40-sse jõudnud singleid "Swimming Pools (Drank)", "Bitch, Don't Kill My Vibe" ja "Poetic Justice". 56. Grammy auhinnavõistlusel oli see nomineeritud auhinnale aasta albumi ja aasta räpialbumi kategoorias.
Tema 2015. aastal avaldatud kolmas stuudioalbum "To Pimp a Butterfly" debüteeris USA ja Suurbritannia edetabelites kõrgetel kohtadel. 58. Grammy auhinnavõistlusel oli see nomineeritud aasta albumi auhinnale, võidu sai aga parima räpialbumi kategoorias. 2016. aastal avaldas Lamar albumi "Untitled Unmastered". See koosneb varem välja andmata demodest, mis pärinevad "To Pimp a Butterfly" salvestamise ajast. Oma neljanda stuudioalbumi "DAMN." avaldas Lamar aastal 2017.
Lapsepõlv.
Kendrick Lamar Duckworth sündis California osariigis Comptonis. Tema isa Kenny Duckworth kuulus Gangster Disciplesi tänavajõuku. Pojale valis eesnime ema Paula Oliver ameerika laulja-laulukirjutaja Eddie Kendricksi auks. Lamar kasvas üles sotsiaalabiga ning Sektsioon. 8 eluaseme alal. 1995. aastal juhtus Lamar nägema, kuidas filmiti tema iidolite Tupac Shakuri ja Dr. Dre hittsingli "California Love" muusikavideot. See osutus oluliseks hetkeks tema elus. Lapsena käis Lamar McNairi põhikoolis ning Vanguardi õppekeskuses, Comptoni Ühendatud Koolipiirkonnas. Ta on tunnistanud, et koolis oli ta vaikne ning häbelik. Ema kinnitas, et kuni seitsmenda eluaastani oli ta "üksildane". Ta õppis Comptoni Centennial keskkoolis, kus ta oli viieline õpilane.
Auhinnad.
Lamar on saanud 12 Grammy auhinda. 2013. aasta alguses nimetas MTV ta aasta parimaks räppariks. 2016. aastal valiti ta ajakirja Time 100 kõige mõjukama inimese sekka.
Poolrühm

Poolrühm (ingl "semigroup") on rühmoid, mille tehe on assotsiatiivne.
Tehe.
Poolrühmal defineeritud tehe on kahekohaline algebraline tehe. Poolrühma elementide formula_1 ja formula_2 korral tähistatakse neid elemente koos neil rakenduva tehtega järgmiselt:
formula_3 (või lihtsalt formula_4).
Seda võib mõista ka kui poolrühma operaatori rakendamist järjestatud paarile formula_5.
Kui poolrühma tähistamisel ei ole spetsiaalselt välja toodud tehet, siis võib tavaliselt eeldada, et tehteks on korrutamine. Muul juhul võib tehteks olla ka näiteks liitmine, suurima ühisteguri leidmine, vähima ühiskordse leidmine, lahutamine jms. Sellisel juhul võib kirjutada ka vastavalt formula_6, formula_7, formula_8, formula_9 jms.
Assotsiatiivsus.
Assotsiatiivse tehte all rühmoidis mõeldakse võrdust
formula_10,
kus formula_11 ja formula_12 on antud rühmoidi suvalised elemendid. On selge, et selline rühmoid on ühtlasi poolrühm.
Üldistades eelnevat võrdust kõigile poolrühmadele, võib öelda, et tehte tulemus poolrühmas ei sõltu sulgude paigutusest. See tähendab, et poolrühma mistahes elementide formula_13ning indeksite formula_14 ja formula_15 (formula_16) kehtib järgmine võrdus:
formula_17.
Assotsiatiivsus kehtib ka iga poolrühma alampoolrühmade korral. Olgu nendeks alampoolrühmadeks formula_18 ja formula_19. Siis
formula_20.
Korrutamine.
Olgu formula_21 poolrühm korrutamise suhtes. Siis defineeritakse mistahes elemendi formula_22 astmed järgmiselt:
formula_23.
Liitmine.
Olgu formula_24 poolrühm liitmise suhtes. Siis defineeritakse mistahes elemendi formula_25 kordsed järgmiselt:
formula_26.
Elemendid.
Poolrühma suvalist elementi formula_27 nimetatakse idempotendiks, kui formula_28.
Eri tüüpi poolrühmi.
Kommutatiivne poolrühm.
Kui poolrühma suvaliste elementide formula_1 ja formula_2 korral kehtib võrdus formula_31, siis nimetatakse seda poolrühma kommutatiivseks poolrühmaks.
Vaba poolrühm.
Poolrühma formula_21 elementidest koosnevatest lõplikest jadadest koosnevat struktuuri nimetatakse vabaks poolrühmaks (tähistus formula_24), kui jadadel tehet teostades ei muutu ükski jada(de)sse kuuluv element ega nende järjekord.
Näide 1.
Jadade formula_34 ning elementide formula_35 korral:
formula_36.
Näide 2.
Olgu formula_37. Siis formula_38.
Seega formula_39või liitmistehte korral: formula_40.
Seos teiste struktuuridega.
Poolrühm on üks algebralistest struktuuridest. Poolrühmas on tehete arv sama kui näiteks rühmoidis, monoidis, rühmas ja Abeli rühmas.
Kõrvaldades poolrühmalt assotsiatiivsuse nõude, tekib rühmoid.
Lisades aga ühikelemendi nõude, tekib monoid. Selleks piisab ühe elemendi, täpsemini ühikelemendi, poolrühma elementidele juurde lisamisest.
Näited.
Poolrühm on:
Poolrühm ei ole:
Veimevakk

Veimevakk (ka "mõrsjavakk, pulmavakk"; murdekeeles ka: "annivakk, pruudivakk") on ümar või ovaalne puust nõu (vakk), mille sees hoiti vanasti veimesid ja millest neid pulmades jagati. Veimevaka läbimõõt oli kuni 40 cm ja kõrgus 20–30 cm.
Veimevakad nagu ka mitmesugused ehte- ja tanukarbid kuuluvad eesti rahvapärase ornamentika kaunimate näidete hulka. Kõige tavalisem kaunistusviis oli põletuskiri, mis on mõnikord omapäraselt kerge ja õrn. Saaremaa vakkadel on harilikult geomeetrilised lõiked, mille taustaks on tihti tagasihoidlik värvitoon. Mõningate vakkade juures on kasutatud ka õlginkrustatsiooni jäljendamist.
Jonah Hill

Jonah Hill Feldstein (sündinud 20. detsembril 1983 Los Angeleses) on USA filminäitleja.
Tema rollide hulka kuuluvad osatäitmised filmides "Superbad", "Lapsehoidja", "21 Jump Street", "Wall Streeti hunt", "Edu valem" ja "Naabrivalve".
Kabli tänav

Kabli tänav on tänav Tallinnas Haabersti linnaosas Pikaliiva asumis. Kabli tänav algab Pikaliiva tänavalt, ristub Reha tänavaga ja lõpeb Vigla tänaval.
Eramutega hoonestatud Kabli tänav on enam-vähem idakirde-lääneedelasuunaline ja ligikaudu 185 meetri pikkune.
Kabli tänav sai nime 25. septembril 1998. Tänav on nime saanud põllutööriista kabli järgi (kabli – kõblas).
Tallinn (raskeristleja)

Tallinn "(Таллинн)" oli Teise maailmasõja alguseks kõigepealt Saksamaal osaliselt valmis ehitatud ja seejärel Nõukogude Liidu poolt ostetud viimane Admiral Hipper klassi raskeristleja, mis ei valminud ja mida rakendati teistes ülesannetes.
Oma ajaloo jooksul jõudis see kanda mitut nime: "Lützow" (1939–1940), "Petropavlovsk" (1940–1944), "Tallinn" (1944–1953), "Dnepr" (1953–1956) ja "PKZ-112" (1956–1958).
Ajalugu.
Ehitamine.
Laeva ehitamist alustati Saksamaal Bremenis firmas DeSchiMAG 2. augustil 1937. Vettelaskmine toimus 1. juulil 1939. 23. augustil 1939 sõlmisid Saksamaa ja Nõukogude Liit Moskvas vastastikuse abistamise pakti, mis pani aluse kahe vastandliku võimu suhete paranemisele ja edasisele koostööle. 11. veebruaril 1940 müüdi "Lützow" 104 miljoni riigimarga eest Nõukogude Liidule ja pukseeriti (laevast oli valmis vaid kereosa) 31. maiks Leningradi. Uueks tähistuseks oli esialgu "projekt 83" ja laeva ehitustööd jätkusid. Planeeriti ka meeskonna koolitust, kuid see kulges vaevaliselt, sest takistuseks oli keelebarjäär ja sakslased soovisid õpetada pigem Venemaal, aga venelased õppida Saksamaal. Kaugemad plaanid siiski tehti, kuid võimalik, et sakslased venitasid teadlikult. Nimeks sai laev hiljemalt septembris "Petropavlovsk".
Vene-Saksa sõda.
Kui Vene-Saksa sõda 22. juunil 1941 algas, oli "Petropavlovsk"ist valmis kuni 70%, kuid palju olulist oli puudu. 15. augustil 1941 heisati laeval mereväe lipp ja ta võeti ujuvpatareina Balti laevastikku. Komandöriks sai 2. järgu kapten A. G. Vanifatjev. Laeva 2 valminud peakaliibri tornist tulistati septembris Leningradi kaitseks välja umbes 700 mürsku 40 kogupauguna. 17. septembril uppus ujuvpatarei Kroonlinna juures põhjale madalikule aetuna päras 53 mürsutabamust Wehrmachti raskesuurtükiväe vastutulest. 4. aprillil. 1942 sai laev lisaks raskeid vigastusi Luftwaffe kontsentreeritud rünnakus Balti laevastikule. 17. septembril 1942 tõsteti laev siiski madalikult üles ja viidi Neeva jõele remonti. Laev 1943. aastal sai uueks nimeks "Tallinn" ja toetas suurtükitulega Leningradi blokaadi murdmist 1944. aasta alguses.
Pärast sõda.
Pärast sõda laeva ehitust enam ei jätkatud, vaid seda kasutati seisva õppelaevana. See nimetati 11. märtsil 1953 ümber "Dnepr"iks ja laev kohandati ujuvkasarmuks. Viimast korda nimetati laev 27. detsembril 1956 ümber "PKZ-112"-ks ja kustutati 3. aprillil 1958 laevastiku nimekirjast. Endine ujuvkasarmu lõigati 1958–1960 Leningradi kaubasadamas vanarauaks.
Tallinn (suur allveelaevahävitaja)

Tallinn (vene keeles Таллин) oli Nõukogude Liidu mereväe Kara-klassi (projekt 1134-B Berkut-B) suur allveetõrjelaev ehk praktiliselt allvee- ja õhutõrjeristleja.
Kandis pardanumbreid 711 (1979. a), 730 (1981. a), 584 (1984. a), 597 (1984. a), 547 (1985. a), 531 (1987. a), 541 (1990. a), 578 (1993. a). 
Ajalugu.
Tegemist oli viimase oma klassi laevaga seitsmelaevalisest seeriast. Laeva hakati ehitama 1975. aastal Nikolajevis ja laev lasti vette 1976. aastal. Merekatsetused algasid 1979. aasta novembris ja kestsid detsembrini. Laevastiku nimekirja arvati 31. detsembril 1979 ja mereväe lipp heisati 23. veebruaril 1980. 
28. märtsil 1980 arvati Tallinn Vaikse ookeani laevastiku 175. brigaadi koosseisu. Laeval oli esmakordselt selles laevaklassis kasutusel uus allveelaevatõrje raketisüsteem Rastrub-B, mis võimaldas peale allveelaevade hävitada ka pealvee vaenlast.
Tallinn tegi teenistuse ajal järgmisi ametlikke ja mitteametlikke välisvisiite: 
1990. aastal oli kapitaalremondis ja sai septembris 1992 uue nime Vladivostok (ilmselt ei sobinud enam isepäise riigi pealinna nimi). Edasi teenis 48. allveelaevahävitajate laevadiviisis.
5. juulil 1994 kustutati laevastiku nimekirjast ja 1997. aastal lõigati Indias vanarauaks.
Hoburaua tänav

Hoburaua tänav on tänav Tallinnas Haabersti linnaosas Tiskre asumis. Eramutega hoonestatud Hoburaua tänav algab Rannaniidu tänavalt, kulgeb kaarekujuliselt ja lõpeb samal tänaval. Hoburaua tänav on ligikaudu 325 meetri pikkune.
Hoburaua tänav sai nime 24. septembril 2003. Tänav on nime saanud oma hoburauataolise kuju järgi.
Uurdesaag

Uurdesaag on saag, mis koosneb pidemest ja sellest risti läbipandud pulgast, mille allotsas on väike saeleht. Saelehel on 3–6 hammast ja saeleht ulatub pulgast välja umbes poole cm ulatuses.
Eestis on uurdesaage kasutatud Mandri-Eestis ja Hiiumaal.
Alar Pikkorainen

 
Alar Pikkorainen (sündinud 8. veebruaril 1968) on Eesti luuletaja, koomiksi- ja reklaamikunstnik.
Ta on lõpetanud Tallinna Polütehnikumi raadioside ning Tallinna Pedagoogikaülikooli joonestamise, kunstiõpetuse ja skulptuuri erialal. Alates 2017. aastast töötab kunsti- ja tehnoloogiaõpetajana. Tema loodud tuntuim koomiks on 1994. aastal alustatud "Kosmosemutid" ja tuntuim kaubamärk Rimi "Tudish-Piip".
Looming.
Pikkoraineni koomikseid ja karikatuure on avaldanud Eesti Ekspress, Äripäev, Post, Spordileht, Pikker, Ilta-Sanomat, Pahkasika jt. 
Esimesed luuletused saatis ta lasteajakirjale Täheke, ent hiljem on tema värsid jõudnud nii ajalehtedesse, õpikuisse kui ka luulevalimikesse. Disaineri, loovtöötaja ja reklaamikirjutajana on ta töötanud reklaamiagentuurides io, indigo, indigo bates, Age McCann, Pead ja Tabasco.
Pikkorainen on esinenud karikatuuridega isikunäitustel ja graafikaga Eesti kunsti ülevaatenäitusel.
On mänginud basskitarri ansamblites Big Bang, Koer, Vaiko Eplik ja Eliit, Alar and the Flaiers.
Otto Sillapere

Otto Sillapere (kuni 1938 Otto Silber; 17. märts 1893 Kehtna vald, Rapla kihelkond, Harjumaa – 23. detsember 1940 Saue vald, Harjumaa) oli Eesti sõjaväelane (kapten), jalgpallur ja sporditegelane. 
Ta võitles Esimeses maailmasõjas ja Vabadussõjas. 
Aastail 1920–1926 võistles ta Eestit koondises 20 korral, sealhulgas 1924. aasta suveolümpiamängude jalgpallivõistlusel Pariisis. Ta oli Eesti koondise kapten esimeses maavõistlusmängus Soomega 1920. aastal.
Ta oli üks Tallinna JK asutajaliikmeid ning kuulus nii TJK kui ka Eesti Jalgpalli Liidu juhatusse. Ta tegutses ka jalgpallikohtunikuna.
Ta hukkus liiklusõnnetuses 23. detsembril 1940 Saue vallas ja maeti Tallinna Kaitseväe kalmistule.
Isiklikku.
Ta vend oli jalgpallur August Sillapere.
Julius Kaljo

Julius Kaljo (4. jaanuar 1910 Tallinn – 12. mai 1954 Tallinn) oli eesti jalgpallur. 
Aastail 1931–1938 mängis Kaljo Eesti koondises 17 korral ja lõi kaks väravat. Teise maailmasõja ajal mobiliseeriti ta Punaarmeesse.
Harald Kaarmann

Harald Kaarmann (alates 1935. aastast Harald Kaarma; 14. detsember (vkj)/ 27. detsember 1901 Paide – 19. august 1942 Sevurallagi vangilaager, Sverdlovski oblast) oli Eesti politseinik, jalg- ja jääpallur.
Aastail 1921–1926 mängis ta Eestit koondisega 17 mängu, sealhulgas 1924. aasta suveolümpiamängudel Pariisis.
Kaarma töötas politseis. NKVD arreteeris ta 1941. aasta suvel. Ta hukati vangistuses Sverdlovski oblastis 1942. aastal.
Ado Eigi

 
Ado Eigi (26. august 1938 Rakvere – 28. jaanuar 2008 Tallinn) oli eesti arhitekt.
"Tal õnnestus aastakümnete jooksul projekteerida Eesti jaoks olulisi maju alates uuest raadiomajast, Haapsalu kultuurimajast ja Kirovi kalurikolhoosi keskuse hoonetest ning lõpetades taasiseseisvunud Eesti paljude uhkete eramutega. 1980. aastatel oli ta vaieldamatult Eesti postmodernismi liidrite seas".
Haridus.
1945–1953 õppis ta Rakvere 1. Algkoolis, keskhariduse sai ta Rakvere 1. Keskkoolis aastatel 1953–1957 ning arhitektuurialase kõrghariduse Eesti NSV Riiklikus Kunstiinstituudi arhitektuuriteaduskonnas aastatel 1959–1964.
Isiklikku.
Abikaasa Niina Eigi (s 1941) on sisearhitekt; tütred Riina Eigi (s 1964) ja Maarja Mikkin (s 1971) on mõlemad sisekujundajad; poeg Tanel Eigi (s 1968) on arhitekt, disainer, kirjastaja ja veiniajakirjanik.
Pille Lehis

Pille Lehis (1980–1988 Pille Hirv; sündinud 21. juulil 1958) on eesti akvarellist.
Õppinud 1980–1986 Eesti NSV Riiklikus Kunstiinstituudis nahkehistöö erialal. Näitustel esinenud 1980. aastast, peamiselt akvarellidega. Looming koosneb peamiselt abstraktsetest ja poolabstraktsetest kompositsioonidest.
Isiklikku.
Pille Lehise isa oli kunstnik Enno Lehis ja ema nahakunstnik Aino Lehis. Olnud abielus luuletaja ja kunstniku Indrek Hirvega, nende tütar on laulja ja kirjanik Tui Hirv.
Johannes Brenner

Johannes Brenner (16. jaanuar 1906 Mäo – 9. september 1975 Tallinn) oli eesti jalgpallur ja sõjaväelane (kapten). 
Ta mängis Tallinna Kalevis ja Tallinna Jalgpalliklubis, kellega tuli Eesti meistriks vastavalt ühel ja kahel korral. 
Aastail 1923–1930 mängis Brenner Eesti koondises 16 korda ja lõi 4 väravat. 
Kuni Jarmo Ahjupera debüüdini Eesti koondises 2001. aastal oli Brenner 17 aasta ja 159 päeva vanuselt noorim Eesti koondises mänginud jalgpallur.
Alates 1925. aastast oli Johannes Brenner kaitseväes. Ta lõpetas 1928. aastal sõjakooli ja ülendati nooremleitnandiks. Samal aastal asus õppima Sõjaväe Lennukoolis, mille lõpetas 1930. aastal. Määrati teenistusse Tartus asunud Üksikusse Lennuväedivisjoni nr. 2, kus teenis 1940. aastani. 
1940. aasta sügisel jäeti ta teenima 22. territoriaalse laskurkorpuse üksikusse lennuväeeskadrilli. Sõja puhkedes evakueeriti 1941. aasta suvel Venemaale. Teenis Eesti laskurkorpuses.
Juho Matsalu

Juho Matsalu (kuni 1936. aastani Joan Matson; 22. august 1911 Sindi – 1. august 1987 Tartu) oli eesti jalgpallur ning jalgpallitreener ja -kohtunik. 
Ta alustas karjääri Pärnu SS Tervises 1929. aastal ja aitas meeskonnal 1935. aastal tõusta Meistriliigasse. 
1936. aastal liitus ta Tallinna JS Estoniaga, kellega tuli Eesti meistriks kolmel korral. Ta kuulus 15 mängus Eesti koondisse ning kuulus ka 1938. aastal Balti turniiri võitnud meeskonda. 
Hilisemas elus tegutses Matsalu jalgpallikohtuniku ja -treenerina. Tema juhendamisel tuli Tartu Kalev 1947. aastal Eesti meistrivõistlustel kolmandaks. Meeskonda kuulus ka hilisem korvpallur Ilmar Kullam.
Archelaphe

Archelaphe on maoperekond.
Klassifikatsioon.
Perekonda "Archelaphe" klassifitseeritakse roomajate andmebaasis üks maoliik:
Meat Loaf

Michael Lee Aday (sündides Marvin Lee Aday; 27. september 1947 Dallas, Texase osariik – 20. jaanuar 2022) oli Ameerika Ühendriikide näitleja ja laulja, keda tunti esinejanimega Meat Loaf. "Meatloaf" on pikkpoisi ingliskeelne nimetus.
Tema tuntuimad plaadid olid triloogia "Bat Out of Hell": "Bat Out of Hell", " ja ". Meat Loafile oli iseloomulik võimas hääl, mis ulatus üle kolme oktavi. Plaati "Bat Out of Hell" osteti laulja eluajal kokku üle 43 miljoni eksemplari. 35 aastat hiljem ostetakse seda endiselt umbes 200 000 tükki aastas. See püsis muusikaedetabeleis üle üheksa aasta ning on üks kõigi aegade suurima läbimüügiga muusikaplaate.
Ehkki Meat Loaf nautis plaatide "Bat Out of Hell" ja "Bat Out of Hell II: Back Into Hell" edu ning pälvis parima soolorokklaulja Grammy viimase plaadi lauluga "I'd Do Anything for Love", oli tal algul raskusi püsiva karjääri loomisega oma kodumaal USA-s. Popkultuuri märgiliseks muusikuks sai ta hoopis Euroopas, eriti Suurbritannias, kus ta 2006. aasta seisuga oli edetabeleis oldud nädalate arvult 23. kohal. VH1 edetabelis "Raske roki 100 suurimat muusikut" ("100 Greatest Artists of Hard Rock") oli ta 96. kohal.
Meat Loaf oli muusik, kelle plaatide läbimüük on üks maailma suuremaid: kokku üle 100 miljoni eksemplari. Ta osales enam kui 50 filmis ja telesaates, vahel iseendana või endasarnase tegelaskujuna. Tema tuntumate rollide seas on olnud Eddie muusikalide "The Rocky Horror Show" ja "The Rocky Horror Picture Show" Ameerika esmalavastustes ning Robert Paulson David Fincheri 1999. aasta filmis "Kaklusklubi".
Argyrogena

Argyrogena on maoperekond. Perekonda kuuluvad päevase eluviisiga mürgitud maod. 
Klassifikatsioon.
Perekonda "Argyrogena" klassifitseeritakse roomajate andmebaasis üks maoliik:
Levila.
Need maod on levinud Bangladeshis, Indias (Andhra Pradeshi, Bihāri, Chhattīsgaṛhi, Goa, Jharkhandi, Karnataka, Mahārāṣhṭra, Orissa, Uttar Pradeshi ja Lääne-Bengali osariigis), Nepalis, Pakistanis ja Sri Lankal.
Sepapere tänav

Sepapere tänav on tänav Tallinnas Haabersti linnaosas Pikaliiva asumis. Sepapere tänav algab Räga tänavalt, ristub Kilde tänava ja Pikaliiva tänavaga ning lõpeb umbtänavana. Sepapere tänav on idakirde–lääneedelasuunaline ja ligikaudu 430 meetri pikkune.
Tänav sai nime 25. septembril 1998. Tänav on nime saanud Sepa talu järgi.
Söe tänav

Söe tänav on tänav Tallinnas Kesklinna linnaosas Luite asumis. 
Söe tänav on umbtänav, mis lõpeb Luite tänaval. Söe tänav on peaaegu loode-kagusuunaline ja ligikaudu 120 meetri pikkune.
Söe tänav sai nime 10. augustil 1954. Söe tänav on nime saanud lähedal asuva Tallinn-Väikse raudteejaama mõjul (sarjanimi, auruveduritega seotu).
Valdkond (ühiskond)

Valdkond on ühiskonnas  ühtse tunnuse alusel eristatav osa, mille piires kasutatakse tihti erilist oskuskeelt. Valdkonnad võivad liigituda näiteks ainevaldkondadeks, eluvaldkondadeks, huvivaldkondadeks, tegevusvaldkondadeks, kasutusvaldkondadeks.
Ühiskondlike valdkondade näideteks on teadusvaldkond, kultuurivaldkond, kunstivaldkond, tehnikavaldkond, majandusvaldkond, teenuste valdkond.
Vastavalt Vabariigi Valitsuse määrusele "Kutsetegevuse valdkondade loetelu, kutsenõukogude nimetused, kutsenõukogude moodustamise ja lõpetamise kord ning töökorraldus ja kutsenõukogusse institutsioonide esindajate nimetamise kord" on kutsetegevuse valdkonnad ehitus, kinnisvara ja geomaatika; energeetika, mäe- ja keemiatööstus; haridus; infotehnoloogia ja telekommunikatsioon; inseneriteadus; kergetööstus; kultuur; masina-, metalli- ja aparaaditööstus; metsandus; rahvakunst ja käsitöö; teenindus; tervishoid ja sotsiaaltöö; toiduainetööstus ja põllumajandus; transport ja logistika; õigus- ja sisekaitse; äriteenindus ja muu äritegevus.
Vastavalt haridus- ja teadusministri määrusele on teadus- ja arendustegevuse valdkonnad koos alamvaldkondadega
Bamanophis

Bamanophis on maoperekond.
Klassifikatsioon.
Perekonda "Bamanophis" klassifitseeritakse roomajate andmebaasis üks maoliik:
Levila.
Need maod on levinud Beninis, Burkina Fasos, Ghanas, Malil, Mauritaanias, Togos, Senegalis ja võimalik et ka Nigeerias ja Nigeris.
Bogertophis

Bogertophis on maoperekond.
Klassifikatsioon.
Perekonda "Bogertophis" klassifitseeritakse roomajate andmebaasis järgmised maoliigid:
Levila.
Need kägistajamaod on levinud Ameerika Ühendriikides (California, New Mexico ja Texase osariigis) ja Mehhikos. 
Nimi.
Perekond on nimetatud Ameerika herpetoloogi Charles Mitchill Bogerti auks.
Auru tänav

Auru tänav on tänav Tallinnas Kesklinna linnaosas Luite asumis. Auru tänav algab Tallinna–Pärnu raudteeliini äärest, ristub Leete, Suitsu ja Veduri tänavaga ning lõpeb Luite tänaval.
Auru tänav on lääneloode-idakagusuunaline ja ligikaudu 300 meetri pikkune.
Auru tänav sai nime 15. veebruaril 1933. Tänav on saanud nime lähedal asuva Tallinn-Väikse raudteejaama mõjul (sarjanimi, auruveduritega seotud).
Woldemar Kiviaed

Woldemar Kiviaed (ristitud Johann Woldemar Kiviaed; 1. aprill 1924 Pöögle vald – 10. detsember 2013 Haapsalu) oli eesti jurist, poliitik ja ühiskonnategelane, kes elas pagulasena Rootsis ajavahemikus 1945–1997.
Mobiliseeriti II maailmasõja ajal Saksa sõjaväkke ja 1944. aastal Punaarmeesse, viidi rongiga Leningradi. Põgenes tööpataljonist Soome, sealt siirdus 1945. aastal Rootsi.
Õppis Uppsala Ülikoolis õigusteadust ja oli aastast 1950 korporatsiooni Fraternitas Estica liige.
Ta töötas Rootsis riigiametnikuna ning hiljem oli Mälarprovinsernas "Hypoteksförening" ehk Mälari provintsi laenuühisuse tegevjuht.
Woldemar Kiviaed oli Rootsi Eestlaste Liidu üks asutajaid ja kuulus selle juhatusse. 1962. aastal toimetas ta trükise "Vabadusliidu kirjavara". Ta on olnud Moderaatide Partei Eesti sektsiooni esimees.
Hiljem elas Haapsalu lähedal Topu lahe ääres.
Epp Kiviaed on Woldemar Kiviaia tütar.
Stilo

Stilo on vald ("comune") Itaalias Calabria maakonnas città metropolitana di Reggio Calabrias. Halduskeskus asub Stilos.
Consolino mäe nõlvadel asuva Stilo kõrgus merepinnast on 386 meetrit, asustustihedus on keskmiselt inimest ruutkilomeetri kohta .
Haldus.
Stilo piirneb järgmiste omavalitsusüksustega: Bivongi, Brognaturo (VV), Camini, Guardavalle (CZ), Monasterace, Mongiana (VV), Nardodipace (VV), Pazzano, Serra San Bruno (VV), Spadola (VV), Stignano.
Stilo halduspiirides asuvad järgmised fraktsioonid: Bordingiano, Caldarella, Ferdinandea, Gatticello, Mila.
Boiga

Boiga on maoperekond. 
Klassifikatsioon.
Boigade perekonda klassifitseeritakse roomajate andmebaasis järgmised maoliigid:
Levila.
Boigad on levinud Aasias ja Austraalias. 
Mürgisus.
Boigadel ei ole peas mürginäärmed vaid Duvernoy näärmed. Osade boigade vaoga tagamürgihammaste (Ophistoglypha) Duvernoy näärmete eritised võivad, hammustuse tagajärjel, inimesel nõrga mürgistusseisundi esile kutsuda.
Tõrje.
Pruunide puumadude ("Boiga irregularis") tõrjeks Vaikses ookeanis asuval Guami saarel katsetab USA põllumajandusministeerium paratsetamooliga varustatud hiirelaipu. Mao koomasse viimiseks ja surmamiseks piisab 80-milligrammise annuse manustamisest.
Luste tänav

Luste tänav on tänav Tallinnas Põhja-Tallinna linnaosas Pelgulinna asumis. 
Luste tänav algab Heina tänavalt ja lõpeb Ristiku tänaval. Luste tänav on enam-vähem idakirde–lääneedelasuunaline ning ligikaudu 125 meetri pikkune.
Luste tänav sai nime 25. veebruaril 1941. Tänav on nime saanud viljas umbrohuna kasvava luste järgi.
Monasterace

Monasterace on vald ("comune") Itaalias Calabria maakonnas città metropolitana di Reggio Calabrias. Halduskeskus asub Monasteraces.
138 meetri kõrgusel merepinnast asuva Monasterace asustustihedus on keskmiselt inimest ruutkilomeetri kohta.
Haldus.
Monasterace piirneb järgmiste omavalitsusüksustega: Guardavalle (CZ), Stilo.
Monasterace halduspiirides asuvad järgmised fraktsioonid: Campomarzio, Costa di mare, Lesa, Rimini.
Loodus.
Joonia mere Squillace lahe kaldal asuva Monasterace lõunapiiriks on Stilato jõgi, keskel voolab Assi jõgi.
Stilo neem

Stilo neem (itaalia keeles "Punta Stilo", "Capo Stilo"), Magna Graecia ajal tuntud kui "Cocintum", on neem Lõuna-Itaalias Calabria maakonnas Monasteraces, umbes 10 kilomeetri kaugusel Stilost.
Joonia mere Squillace lahe lõunapiiriks olevale Stilo neemele püstitati 1887. aastal Stilo neeme tuletorn ("Faro di Punta Stilo").
Antiikajal asus "Cocintum"is Kauloni linn ja seejärel Stilo asula ("Stilida" nime all).
Teise maailmasõja ajal, 9. juulil 1940, toimus Stilo neeme lähedal Itaalia ja Ühendkuningriigi merevägede vahel Calabria merelahing (tuntud ka kui Punta Stilo lahing).
Sirge tänav

Sirge tänav on tänav Tallinnas Haabersti linnaosas Mustjõe asumis. 
Sirge tänav algab Piibelehe tänavalt ja lõpeb Veskimetsa tänaval. Mustjõe tänav on põhjakirde–lõunaedela suunaline ja ligikaudu 190 meetri pikkune.
Sirge tänav sai nime 16. mail 1958.
Boiga flaviviridis

Boiga flaviviridis on maoliik.
Levila.
"Boiga flaviviridis" on levinud Indias Andhra Pradeshi ja Lääne-Bengali osariigis.